TAEVASED STRATEEGIAD
Tere! Olen Steve Backlund. Rõõm taas kohtuda.
Õpetame meele uuendamisest.
Olen Kaliforniast, Reddingi Betheli kogudusest.
Mulle pakub rõõmu rääkida teile,
kuidas Jumal muutis minu ja mu naise, Wendy, elu,
samuti kuidas saada vabaks ning näha muutust,
uuendades oma mõtlemist tõega, mitte kogemuste või valedega.
Täna tahan rääkida rõõmu ja naeru väest.
See on üllatav võti või relv, kuidas kogeda meelte uuendamist.
Enne aga kordame üle mõned mõtted eelmisest korrast.
Rääkisime lootuse väest ja kuidas meie lootuse tase näitab,
kas usume valet või tõde.
Roomlastele 15:13 ütleb:
"Aga lootuse Jumal täitku teid kõige rõõmu ja rahuga usus."
Võti on sõna "usus".
"...et teil oleks küllaga lootust Püha Vaimu väes!"
Mida enam lootust meil on, seda enam tõde me usume.
Mida vähem on meil lootust, seda enam usume valet.
Rääkisime, et südame andmine ei too veel tingimata muutust
vaid vaja on loovutada ka oma uskumused.
Jeesus ütles Johannese 8:32: "Tõde vabastab teid."
Kui usun elus milleski tõde, saan kogeda vabadust.
Kõigepealt enda sees, seejärel ka oma olukordades.
Igal alal, kus usun valet, seal ei koge ma sisemist vabadust
ja mul on raske jõuda vabadusse ka välises kogemuses.
Lahing käib tõe ja vale vahel.
Ma ei ole kuradi-usku kristlane vaid usu-keskne kristlane.
Ma ei taha olla vaenlase suhtes teadmatuses või rumal,
aga kui ma usun õigesti, ei pane vaenlane mind muretsema.
Me usk puudutab nelja eluala:
Jumalat, meid ennast, teisi inimesi ja olukordi.
Räägime siis rõõmust ja naerust.
Tulin usule, kui olin 19a.
See oli aastal 1975.
Arvutage, kui vana ma olen.
Isand päästis mind, kui olin hipi
ning hakkas mu elus suuri asju tegema.
Minuga juhtus see, mida räägitakse Galaatia 3.
Libisesin usupõhisest lähedasest suhtest Jumalaga
käsutegude kesksesse usku ja mu rõõm hakkas kiiresti kaduma.
Mu elus ei olnud enam midagi rõõmustavat.
Ma isegi ei teadnud, milleks on see vajalik.
Väärtustasin nutmist.
Kui keegi koguduses nuttis, ütlesin: "Jah, aamen. Jumal liigub!"
Kui keegi naeris, ei meeldinud see mulle:
"Meil siin ei naerda. Kohanäitajad, palun viige ta välja."
Ütlesin, et kõik sündigu viisakalt ja korra järele.
Isand ütles: "Jah, Steve,
surnuaias on kõik viisakas ja korras, kuid seal ei ole elu."
1990 aastatel hakkas Jumal tooma muutust.
Olime kolinud maale, külakoguduse pastoriks.
See oli kesk-Nevadas, nelja tunni kaugusel Las Vegasest.
Jumal hakkas mind üllatama oma rõõmuga.
Ta küsis: "Steve, tahad sa olla tugev?"
Vastasin: "Jah, tahan!"
Tema ütles: "Rõõm Minus on sinu tugevus."
Nehemja 8:10.
Ta küsis: "Tahad sa olla terve?"
"Jah, Isand," vastasin.
Ta näitas, et rõõmus süda on hea nagu ravim. (Õp 17:22)
Arst Jumal kirjutas mulle ravimi.
Ta ütles: "Tahan, et naeraksid kolm korda päevas südamest."
Hämmastav on see,
et teadus kinnitab ja tõestab, et naer parandab tervist.
Kujutage ette!
Uurimused on näidanud,
et naermine langetab kõrget vererõhku.
Naer tugevdab immuunsüsteemi, mis võitleb haigustega.
Lugesin ühest uurimusest, et 10 min südamest naeru
võrdub 10 min treeninguga jõusaali trenažööril.
Nii mõnelegi meist kuluks see ära.
Isand ütles: "Steve, pead rohkem naerma."
Ma ei saanud kohe aru, mida Ta mõtles.
Hakkasin taipama, et Jumal ju andiski meile naeru.
Religioosne mõtlemine, mis keskendub sellele,
kuidas olla meelepärane vihasele Jumalale.
Nii on ju võimatu rõõmus olla.
Selle järgi tähendab rõõm, et sa ei saa veel asjadest aru,
sest kui saaksid aru, ei oleks sa nii rõõmus.
Saaksid aru, et Jumalal on sinust mõõt täis.
Kas pole tore, et Jumal valas selle viha kõik Jeesuse peale?
Evangeelium tähendab ju head uudist.
Luuka 2:10, kui inglid kuulutasid karjastele, miks Jeesus tuli,
mis eesmärgil, rääkis nende kuulutus rõõmust.
Ingel ütles: "Ärge kartke!
Sest vaata, ma kuulutan teile suurt rõõmu,
mis saab osaks kogu rahvale."
Isegi Jeesuse sünni kuulutus rääkis rõõmust.
Hakkasin viimaks taipama, et rõõm on väga oluline.
Roomlaste 14:17 oli teine salm, mis mind kõnetas.
"Jumala riik ei ole ju söömine ega joomine,
vaid õigsus ja rahu ning rõõm Pühas Vaimus."
Nii et rõõm on üks kolmandik Kuningriigist.
Õigsus, rahu ja rõõm.
Kristlasena üles kasvades kuulsin esimesel 15 aastal
rõõmust vähem kui on ühel käel sõrmi.
Kuid siis, 1990ndatel, läks Jumal pastoritest mööda
ega küsinud neilt luba vaid tungis kogudustesse
ning tõi kaasa "püha naeru" fenomeni.
Paljud naersid kontrollimatult.
Usun, et see oli Jumala suveräänne tegu.
Ta ütles: "Ma pean rõõmu oma kogudusse tagasi saama."
See ei olnud ühekordne nähtus vaid Isand tegi seda,
et avastaksime oma elus rõõmu teoloogia.
See on mulle südamelähedane.
Kirjutasin raamatu "Rõõmu omamine."
Alapealkiri: "Jõu ja pika ea saladus."
See on rõõmu piibellikest alustest ning võtmetest, kuidas selles käia.
Lugesin sel ajal, kui Isand mind õpetas, üht uurimust,
mis ütles, et lapsed naeravad u 400 korda päevas,
kuid täiskasvanud ainult 15 korda päevas.
Usun, et liikumine 400-lt 15-le ei ole liikumine õiges suunas.
Mina tahan kasvada üles ja muutuda lapse sarnaseks.
Matteuse 18:3 ütleb: "...kui te ei pöördu
ega saa kui lapsed, ei pääse te taevariiki!"
Jumal on meile mitmeid asju valmis pannud,
millele me ei pääse ligi enne, kui meie usk on nagu lapsel.
Üks viis selleni jõuda, on rõõmu ja naeru eluviisi kaudu.
Üks tõde on eriti tähtis ja puudutab meele uuendamist.
"Selleks, et naerda, tuleb millestki loobuda."
Armastan oma naist.
Oleme olnud abielus peaaegu 37 aastat.
Oleme parimad sõbrad ning reisime koos.
Ehkki oleme parimad sõbrad, ei ole me siiski alati ühel meelel.
Kui me pole sama meelt,
eriti, kui mulle tundub, et ta eksib väga kõvasti,
otsustan endas: "Ma ei kavatsegi naerda.
Kui ma naeraks, arvaksid, et kõik on korras.
Kõik ei ole korras, sest olen sinu ohver!
Võin ainult siis olla rõõmus, kui sina teed, mis mina tahan."
Tegelikult peab kõik olema mu elus korras,
et võiksin rõõmustada.
Kõik inimesed peavad tegema, mida mina õigeks pean.
Mul ei tohi olla majanduslikke muresid.
Mul ei tohi olla isiklikke nõrkusi.
Valitsus peab tegema, mis on minu meelest õige.
Muidu ma ei saa olla rõõmus.
Hakkasin aru saama, et nii ei tunne ma kunagi rõõmu,
sest lükkan rõõmu alati tulevikku, kui kõik on täiuslik.
Isand ütles: "Steve, kui sa praegu ei ole rõõmus,
siis on vähetõenäoline, et saad olla seda tulevikuski."
Ei tule kunagi sellist mugavat aega, millal rõõmus olla.
Kõigil teil, kes te praegu seda saadet vaatate,
ei ole täna parim päev, millal rõõmustada.
Hakkasin mõistma,
et rõõm Isandas peab olema mu tugevus!
Ma ei saa sellega oodata!
Rõõm ongi see, mis aitab mind olukordadest läbi!
Hakkasin seda rõõmu taotlema.
Tahtsin jõuda selgusele,
kuidas vabastada Isanda rõõmu enda ja teiste ellu.
Lapsed naeravad 400 korda päevas.
Ütlesin: "Isand, tahan naerda vähemalt 400 korda päevas.
Kas sul on mõni soovitus, kuidas seda teha?"
Kogesin, kuidas Isand ütles: "Jah, on. Tee, nagu Mina."
Mida Sa siis teed?
Ta juhatas mind Psalm 2:4 juurde:
"Kes istub taevas, naerab."
Mille üle Jumal naerab?
Mõni ütleb, et Ta naerab meie üle.
See võibki nii olla, aga Psalm 2:4 ei räägi sellest.
Selle psalmi kontekst räägib, et Jumal naerab
oma vaenlaste sõnade ja kavatsuste üle.
Mõtlesin endamisi,
et kui Jumal naerab kuradi sõnade üle...
Johannese 8:44 ütleb,
et kurat on kõigi valede isa ja temas ei ole tõde.
Kõik, mida kurat ütleb, on vale.
Kui Jumal naerab valede üle,
võin ju ka valede üle naerda ning saame näha, mis juhtub.
Avastasin, et see on võimas relv,
mis murrab nende valede väe, mida oleme uskunud.
Kui paljud teavad, et vale näib tõena,
kui juurdleme selle üle oma peas.
Kui ütleme selle suust välja, kõlab see naeruväärselt.
Valed naudivad pimedust aga kui tuua need valguse kätte,
näivad need naeruväärsed.
Olen kirjutanud raamatu
"Let's Just Laugh at That" (tlk "Lihtsalt naergem selle üle").
Siin on 45 eri punkti.
Kõik mu raamatud on kirjutatud päevasõna vormis.
Igal lehel on käsitletud ühte teatud mõtet.
Raamat räägib sellest,
mida mineviku kogemused väidavad olevat tõsi.
Jumala Sõna räägib teistsugusest tõest.
Naeru vägi murrab valede väe.
Teeme ühe väikese katse.
See võib paista pisut kummaline.
Loen ette mõned valed ja tahan, et sa naeraksid nende üle.
Kui vaatad koos sõbraga, naerge koos.
Naerame selle vale üle:
"Jumal ei täida tulevikus su vajadusi."
Naljakas.
Me mõtleme oma peas, et meie vajadusi ei täideta,
aga kui selle välja ütleme, kõlab see naeruväärselt.
Ma tavatsen öelda: "Lihtsalt naerame selle peale."
Naerame järgmise vale üle: "Sa oled läbikukkuja."
Sa oled läbikukkuja.
Naeruväärne.
Sul võib olla mõni ebaõnnestumise kogemus,
kuid sa ei ole läbikukkuja.
Pühakiri ütleb, et sa oled enam kui võitja.
Naermine on relv.
2. Korintlastele 10:4 ütleb,
et meie võitluse relvad ei ole lihalikud,
vaid Jumala ees võimsad, et maha kiskuda kantse.
Meile on antud palju relvi: tänuandmise relv, kiituse relv,
palve relv, helduse relv, austuse relv ja julguse relv.
Kõik need on relvad, mis hävitavad kindlustusi.
Üks neist Jumala antud relvadest on rõõmu ja naeru relv.
Järgmises osas räägime palju deklareerimise ja sõnade väest.
Räägime, kuidas usk tuleb kuulmise kaudu
ja kui tahame uskuda midagi muud, peame kuulma midagi muud.
Selleks, et kuulda midagi muud,
pean ütlema midagi muud, sest ma kuulen omaenda sõnu.
Enne, kui saame hakata uskuma tõde,
peame ära viskama oma senised halvad uskumused.
Üks viis, kuidas seda teha,
on panna sõnadesse, mida me hetkel usume.
Selles raamatus me esitame palju näiteid.
Üks mõte on selline: "Head asjad ei kesta kunagi kaua."
Naljakas.
Kui tahame mõtlemist muuta,
kuna olen mineviku alusel seda uskunud,
ja uuendan oma mõtlemist selle valega,
mitte sellega, et saan näha Jumala headust...
Lootus on kindlameelne ootus, et hea on minu poole teel.
Kui usun, et head asjad ei kesta kaua,
siis see tõekspidamine hakkab töötama minu vastu.
Meil on vaja panna oma uskumine sõnadesse
ja siis naerdes öelda:
"See on naeruväärne, sest Jumal ütleb midagi muud!"
Seda taktikat võib rakendada näiteks lennureisidel.
Ma reisin palju läbi eri ajavööndite.
Asjatundjad ütlevad, et nii pikki maid reisides
hakkad kogema ajavahet ega suuda enam toimida.
Võtan alateadlikult selle ekspertide arvamuse omaks
ega arvesta, et Jumala tõde on kõrgem.
Ma ei ütle, et meil ei tule raskusi
aga kui me kogu aeg nõustume inimeste kogemusega,
mitte Sõna tõega, kogeme palju rohkem negatiivset,
kui positiivset, mis lähtub Isandalt.
Aastaid tagasi küsis Isand minult: "Steve, kelleks sa end pead?"
Milline sa enda silmis oled?
See on hea küsimus.
Vastasin: "Arvan, et olen uje, vaene, korratu,
ning kaotan kogu aeg oma võtmeid
ja alati, kui liigun Jumalas edasi, siis kurat ründab mind."
Nii mõtlesin vastavalt oma kogemustele,
mitte sellele, mida ütles Jumal.
Isand küsis: "Miks sa ütled,
et kui liigud alati edasi, siis kurat ründab sind?"
Miks sa seda usud?
Vastasin: "Isand, põhjus on see,
et iga kord, kui liigun Sinus edasi, siis ta tõesti ründab mind."
Jumal ütles seepeale midagi huvitavat.
Ta ütles: "Sinule võib see olla tõsi, aga see pole tõde."
"Sinu jaoks on see tõsi, aga see pole tõde."
Sulle on see tõsi, sest uuendad sellega pidevalt oma meeli:
"Iga kord, kui liigun edasi, mind rünnatakse."
Oled sellest loonud omaenda doktriini, mis ütleb,
et rünnakud on märk sellest, et oled õigel teel.
Ta küsis: "Miks sa räägid rohkem kuradi rünnakust kui Minu kaitsest?"
Ütlesin: "Hea küsimus."
"Las mõtlen järele, miks räägin rohkem
kuradi rünnakutest kui Sinu kaitsest."
Üks põhjus, miks räägin rohkem deemonlikest rünnakutest,
on et vaimse sõjakunsti raamatus, mida lugesin, ei räägitud Su kaitsest."
Hakkasin mõistma, et mul oli terve hulk halbu uskumusi.
Mõned neist tuginesid mu minevikule, mitte tõele.
See abivahend,
kus paneme sõnadesse, mida me tegelikult usume...
Mina näiteks uskusin, et ustavad kristlased
on alati kuradi rünnakute all ning raskustes.
Mul tuli selle üle naerma hakata.
Kõrgem tõde on see, et Jeesus sai meie eest needuseks.
Galaatia 3:13 ütleb,
et Ta sai needuseks, et meie ei peaks seda kogema.
Ma ei ütle, et elus ei tule ette väljakutseid.
Ma ei taha luua tarbetuid takistusi
ja põhjustada rünnakuid seeläbi, mida ma ise valesti usun.
Hakkame tänase teemaga lõpule jõudma.
Igas saates räägime sellest, mida me usume.
Tõe uskumine teeb meid vabaks.
Valede uskumine seob meid.
Tänases osas rääkisime
valede tuvastamisest ja nende üle naermisest.
Naer on nagu valuvaigisti, kuni tõde kohale jõuab.
Naer on võimas tööriist, kuidas asjadest vabaks saada.
Mõned ütlevad: "Jah, Steve, kõik on tore,
aga ma ei taha naerda, sest see oleks võlts.
Ma olen aus inimene."
Vastan: "Su naer ei ole võlts.
See on lihtsalt roostes, sest sa ei ole seda kasutanud.
See on nagu lihased, mida pole treenitud."
Mõned ütlevad:
"See pole mu loomuses, et rõõmustada või naerda."
Mida arvaksid inimesest,
kes ütleb, et ta loomuses pole teisi inimesi armastada?
Ütleksid, et see on naeruväärne, sest sel pole midagi ühist
kellegi isikutüübiga vaid see on Püha Vaimu vili.
Galaatia 5:22 nimetab üheksat vaimuvilja.
Esimene on armastus.
Arva ära, mis on teine?
See on rõõm!
Armastus, rõõm, rahu.
Vaimuviljad ei ole midagi, mille saamiseks peaks vaeva nägema.
Need on märk sellest, et oleme Jumalaga ühendatud.
Need näitavad, et meil
on terve ja hea usk selles, kes Jumal on.
Psalm 16:11 ütleb,
et Jumala ligiolus on täiuslik rõõm (ingl).
Kuulutan täna sinu üle, et saad rõõmu läbimurde.
Ma ei taha ainult Püha Vaimu rõõmu.
Armastan seda, kui Püha Vaim täidab rõõmuga,
kuid tahan rõõmu tõest.
Kuulutan täna sinu üle,
et Püha Vaim teeb sinus midagi võimast.
See on õpetus Jumala rõõmust ning kuidas tõe uskumine
ja valede minnalaskmine sünnib läbi naeru.
Usun, et Jumal teeb selle läbi sinus midagi imelist.
Algab uus rõõmu ajajärk.
Su ellu tuleb uus jõud ja tugevus.
See on uus aeg, kus su tervis taastub.
Isa, ma tänan nende eest, kes vaatavad seda saadet ja õpetust.
Aita neid võimsalt.
Anna neile ilmutusi.
Heebrea 1:9 öeldakse,
et Jeesus oli võitud rõõmu õliga rohkem, kui ta kaaslased.
Anna meile ilmutus Jeesuse tõelisest loomusest, kes Ta oli.
Pühakiri ütleb, et Ta oli kõige rõõmsameelsem inimene maailmas.
Isand, täname sind selle eest,
Jeesuse nimel. Aamen.
Meie teenimistöö ja raamatute kohta
nagu "Let's Just Laugh at That" ja "Possessing Joy"
saab teada rohkem meie lehelt www.ignitinghope.com.
Sealt leiate ka palju jutlusi,
linke raamatutega, mis saadaval PDF-formaadis.
Teile on see ehk lihtsaim viis neid raamatuid saada.
Neid on ka Amazonis ja e-poes Kindle Books.
Meie kirg on olla sulle abiks,
sest Jumal usub sinusse rohkem kui sa ise.
Isand tõstab sind üles millessegi suuremasse, kui sa tead.
Meie oma Igniting Hope teenistuses usume sellesse.
Ei ole olemas lootusetuid olukordi, on ainult lootuseta inimesed.
Kui inimesed leiavad tõelise lootuse, siis muutuvad nende olukorrad.
Jumal õnnistagu sind!
Kohtumiseni järgmises saates!
Tõlge: Riina Aasa